|  |  |  |
| --- | --- | --- |
|  | ***VŠEOBECNE ZÁVAZNÉ NARIADENIE*** | ***Číslo:*** ***3/2022*** |
| ***OBEC HORNÁ STREHOVÁ***  |  |
| ***Návrh tohto nariadenia / VZN:*** |  ***20.11.2022*** |
| ***Vyvesené na úradnej tabuli:*** |  ***20.11.2022*** |
| ***Zvesené z úradnej tabule:*** |  ***13.12.2022*** |
| ***Lehota na podanie pripomienok do:*** |  ***05.12.2022*** |
|  |  |
| ***VZN schválené OZ dňa:*** |  ***13.12.2022*** |
| ***VZN vyvesené na úradnej tabuli dňa:*** |  ***14.2.2022*** |
| ***VZN nadobúda účinnosť dňa:*** |  ***01.01.2023*** |
|  |  |

***Horná Strehová č. 26 991 02 Dolná Strehová, okr. Veľký Krtíš, tel. 047 4897197, e-mail: hornastrehova@procomp.sk***

N NN Á V  R H Á V  R H

N Á V R H

***Obecné zastupiteľstvo v Hornej Strehovej na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v y d á v a***

***pre územie obce Horná Strehová toto***

### **V Š E O B E C N E Z Á V Ä Z N É N A R I A D E N I E**

 *OBCE HORNÁ STREHOVÁ*

 **č. 3/2022**

***o  poplatku za komunálne odpady a drobné stavebné odpady***

#### **ÚVODNÉ USTANOVENIA**

**§ 1**

(1) Toto všeobecne záväzné nariadenie (ďalej len „VZN“) upravuje podrobne podmienky ukladania poplatku za komunálne odpady a  drobné stavebné odpady (ďalej len „poplatok“) na území obce Horná Strehová .

(2) Obec Horná Strehová podľa § 11 ods. 4 písm. d) zákona 369/1990 Zb.z. o obecnom zriadení v znení neskorších predpisov rozhodla, že v nadväznosti na § 98 Zák. 582/2004 Zb.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, s účinnosťou od 01.01.2023 na území obce Horná Strehová ukladá:

 **Poplatok za komunálne odpady a drobné stavebné odpady**

**§ 2**

**Poplatok**

(1) Poplatok za komunálne odpady a drobné stavebné odpady (ďalej len „poplatok“) sa platí za:

a/ činnosti nakladania so zmesovým komunálnym odpadom

b/ činnosti nakladania s biologicky rozložiteľným komunálnym odpadom

c/ triedený zber zložiek komunálneho odpadu, na ktoré sa nevzťahuje rozšírená zodpovednosť

 výrobcov

d/ náklady spôsobené nedôsledným triedením oddelene zbieraných zložiek komunálneho odpadu, na

 ktoré sa vzťahuje rozšírená zodpovednosť výrobcov

e/ náklady presahujúce výšku obvyklých nákladov podľa osobitného predpisu.

(2) Ak ďalej nie je ustanovené inak, poplatok platí poplatník, ktorým je

a) fyzická osoba, ktorá má v obci trvalý pobyt alebo prechodný pobyt

b) fyzická osoba, ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

c) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

d) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia

v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu .

(4) Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa ods. 2, ak je to zariadenie, ktoré poskytuje

a/ ubytovacie služby

b/ služby zdravotnej starostlivosti .

c/ sociálne služby v zariadeniach sociálnych služieb

d/ užíva z dôvodu plnenia pracovnoprávnych vzťahov s poplatníkom

(5) Poplatok od poplatníka v ustanovenej výške pre obec vyberá a za vybraný poplatok ručí

a/ vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b/ správca, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(6) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

**§ 3**

 **Druh a sadzba poplatku**

1. Správca poplatku stanovuje na území obce Horná Strehová tieto druhy poplatku v súlade so stanoveným systémom zberu odpadu:

 a/ Paušálny poplatok za komunálny odpad pre fyzickú osobu za kalendárny deň

 b/ Paušálny poplatok za komunálny odpad pre právnickú osobu za kalendárny deň a ukazovateľa

 produkcie KO v zdaňovacom období /§ 79 Zák 582/2004 Z.z. ods. 3, písm. a/

c/ Poplatok za zber drobného stavebného odpadu bez škodlivín.

Poplatok sa určuje ako súčin sadzby poplatku a celkovej hmotnosti drobných stavebných odpadov

(2) Správca poplatku určuje na území obce Horná Strehová sadzbu poplatku za komunálny odpad za osobu a kalendárny deň takto:

a/  **0,063 € paušálny poplatok za osobu a kalendárny deň** pre poplatníka podľa § 2 ods. 2 pre písmeno a/ pre FO, ktorá má v meste trvalý alebo prechodný pobyt, alebo ktorá je na území mesta oprávnená užívať alebo užíva nehnuteľnosť vymedzenú v § 77 ods. 2 písm. a/ Zákona

b/  **0,063 € paušálny poplatok za jedného zamestnanca, alebo za 1 lôžko, alebo 1 miesto na poskytované služby v nehnuteľnosti,** ktorá je vo vlastníctve, alebo ktorú je oprávnený užívať poplatník podľa § 2 ods.2, písm. b/ a c/ na území obce na podnikateľské účely a kalendárny deň

(3) Správca poplatku určuje na území obce Horná Strehová sadzbu poplatku za drobné stavebné odpady bez obsahu škodlivín pri zavedenom množstvovom zbere takto:

 **a/ 0,07 € za 1 kg drobného staveného odpadu bez obsahu škodlivín**

 **§ 4**

 **Určenie poplatku**

a/ fyzickej osobe sa určuje poplatok ako súčin sadzby poplatku a  počtu kalendárnych dní v určenom období, počas ktorých má alebo bude mať poplatník v obcí trvalý alebo prechodný pobyt, alebo počas ktorých nehnuteľnosť vlastní, užíva alebo je oprávnený užívať

b/ právnickej osobe, fyzickej osobe - podnikateľským subjektom, sa určuje poplatok ako súčin sadzby poplatku a počtu kalendárnych dní v určenom období a ukazovateľa dennej produkcie KO, ak ide o poplatníka podľa § 2 ods. 2 písm. b) alebo c) tohto VZN.

c/ pre drobný stavebný odpad bez obsahu škodlivín je určený množstvový zber a poplatok sa určí ako súčin sadzby poplatku a hmotnosti v kilogramoch, k tejto sume sa pripočíta suma nákladov na odvoz a uloženie DSO firmou oprávnenou pre zber DSO.

**§ 5**

 **Oznamovacia povinnosť**

(1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a/ uviesť svoje ako aj členov svojej domácnosti: meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

b/ identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,

c/ údaje rozhodujúce na určenie poplatku podľa § 79 zákona o miestnych daniach spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.

(2) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

(3) Všetky zmeny skutočností rozhodujúcich na vyrúbenie poplatku a zánik poplatkovej povinnosti je poplatník povinný oznámiť do 30 dní odo dňa, keď tieto nastali.

**§ 6**

**Vyrúbenie poplatku a splatnosť**

(1) Poplatok vyrubí obec rozhodnutím **do 15. marca** príslušného roka. Splatnosť poplatku je 15 dní od nadobudnutia právoplatnosti rozhodnutia .

(2) Poplatok sa určuje na obdobie od 1.1. do 31.12. kalendárneho roka .

**§ 7**

**Odpustenie poplatku**

(1) Obec poplatok odpustí za obdobie, za ktoré poplatník obci preukáže na základe nasledovných podkladov že sa viac ako 90 dní v zdaňovacom období nezdržiaval v obci:

a/ napr. pracovná zmluva /viac ako 90 dní/

b/ povolávací rozkaz, že z dôvodu výkonu vojenskej služby alebo výkonu trestu neužíva

 nehnuteľnosť viac ako 90 dní

c/ doklad o zaplatení miestneho poplatku za komunálny odpad v inom meste, alebo obci z titulu prechodného pobytu v danej obci

(2) O odpustenie poplatku je nutné požiadať písomne v prípadoch uvedených v bode 1/, a to v lehote do 30 dní od vzniku zmeny.

(3) Výnos z miestneho poplatku sa použije výhradne na zber, prepravu, zhodnocovanie a zneškodňovanie komunálneho odpadu a drobného stavebného odpadu (§ 39 ods. 6 zákona 223/2004 Zb.z. o odpadoch).

§ 8

Záverečné ustanovenia

(1) Správu miestneho poplatku vykonáva obec Horná Strehová prostredníctvom starostu obce a povereného zamestnanca obce.

(2) Postavenie povereného zamestnanca obce - správcu miestneho poplatku nemá hlavný kontrolór obce.

(3) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. SNR č. 563/2009 Zb. z. o správe daní a ... v znení neskorších predpisov.

(4) Na tomto všeobecne záväznom nariadení obce Horná Strehová sa uznieslo Obecné zastupiteľstvo v Hornej Strehovej a to dňa 13.12.2022 uznesením číslo: 15 /2022.

(5) Dňom účinnosti tohto všeobecne záväzného nariadenia stráca účinnosť Všeobecne záväzné nariadenie obce Horná Strehová č. 3/2021 zo dňa 07.12.2021 o  miestnom poplatku za komunálne odpady a drobné stavebné odpady.

(6) Zmeny a doplnky tohto všeobecne záväzného nariadenia schvaľuje Obecné zastupiteľstvo v Hornej Strehovej.

(7) Toto všeobecne záväzné nariadenie nadobúda účinnosť dňom 1. 1. 2023.

V Hornej Strehovej, dňa 13.12.2022

.......................................

 Marek Gondáš

 Starosta obce